**ДР МИЛОСАВ ТОМОВИЋ**

Институт за кардиоваскуларне болести „Дедиње“

*Електрофизиолошки приступ лечења коморских поремећаја срчаног ритма*

Коморски поремећаји срчаног ритма представљају широки спектар аритмија, од асимптоматских које се јављају код функционално и структурно очуваног срчаног мишића, до изразито симптоматских, повезаних са терминалним фазама срчаног попуштања и које доводе до срчаног застоја и напрасне срчане смрти. Приказаћемо потребне кораке у припреми пацијента, од анамнестичких података, клиничког прегледа до различитих дијагностичких модалитета и као и имагинга који су неопходни да би се поставила тачна дијагноза и одлучило да ли постоји индикација да се приступи интервентном лечењу коморских аритмија и које су карактеристике пацијента, врсте аритмија и придруженог срчаног обољења, које омогућавају да се интервентним методама ефикасно уклоне вентрикуларни поремећаји срчаног ритма. На крају, приказаћемо податке везане за успешност и сигурност ове врсте терапијског приступа, ако и спектар технолошких достигнућа везаних за дијагностику и терапију ове врсте аритмије.